Թեոֆիլո Կուբիլյաս

**Թեոֆիլո Խուան Կուբիլյաս Արիսագան** (; ), պերուացի ֆուտբոլիստ, կիսապաշտպան։ 1975 թվականի Ամերիկայի գավաթի հաղթող և 1970, 1978 և 1982 թվականների աշխարհի առաջնությունների մասնակից։ Պերուի 20-րդ դարի լավագույն ֆուտբոլիստ, Հարավային Ամերիկայի 1972 թվականի լավագույն ֆուտբոլիստ, Ամերիկայի գավաթի 1975 թվականի լավագույն ֆուտբոլիստ, Պերուի հավաքականի պատմության լավագույն ռմբարկու, միակ պերուացին, որը խաղացել է աշխարհի երեք առաջնություններում։
 
## Կենսագրություն
Կուբիլյասը ֆուտբոլի աշխարհի առաջնությունների պատմության լավագույն ռմբարկուներից մեկն է (7-րդ տեղ)՝ երկու մրցաշարերում (1970 և 1978 թվականներին) ֆուտբոլիստը խփել է 10 գնդակ, դրանցից յուրաքանչյուրում 5-ական գոլ (նման ձեռքբերում, սակայն երկու մրցաշարերում անընդմեջ, կան միայն Միրոսլավ Կլոզեի և Թոմաս Մյուլերի ակտիվներում), նաև եղել է 1982 թվականի աշխարհի առաջնության մասնակից։ 1975 թվականին եղել է Ամերիկայի գավաթի հաղթող, Հարավային Ամերիկայի 1972 թվականի լավագույն ֆուտբոլիստ։
 
Կուբիլյասը երկու անգամ (1966, 1971) դարձել է Պերուի առաջնության լավագույն ռմբարկուն։ Եղել է Պերուի 1977 և 1978 թվականների չեմպիոն։ «Ալյանսա Լիմայի» (295 գոլ) և Պերուի հավաքականի պատմության մեծագույն ռմբարկուն է (45 գոլ՝ 117 խաղում, պաշտոնապես՝ 26 գոլ՝ 81 խաղում)։ Ընդգրկված է «ՖԻՖԱ 100»-ի ցուցակում։ Հարցման համաձայն՝ ըստ ՊՍՀՖՖ-ի քսաներորդ դարի լավագույն ֆուտբոլիստների ցուցակում զբաղեցնում է 48-րդ հորիզոնականը, իսկ Հարավային Ամերիկայում 20-րդ դարի լավագույն ֆուտբոլիստների շարքում՝ 17-րդը։
 
1985 թվականին Կուբիլյասն ավարտել է ֆուտբոլիստի կարիերան, սակայն այն բանից հետո, երբ 1987 թվականի դեկտեմբերին «Ալյանսայի» ամբողջ թիմը կործանվեց, վերսկսել է կարիերան, որպեսզի օգնի իր հարազատ ակումբին։
 
### Ելույթների վիճակագրություն

### Հավաքականում
thumb|right|300px|Ուգո Սոտիլը, Թեոֆիլո Կուբիլյասը և Ռոբերտո Չալյեն Չիլիի հետ խաղից առաջ, 1973 թվական
Թեոֆիլո Կուբիլյասը Պերուի հավաքականի կազմում իր նորամուտը նշել է 1968 թվականի հուլիսի 17-ին Բրազիլիայի հավաքականի հետ ընկերական խաղում, որն ավարտվել է 0:4 հաշվով պերուացիների պարտությամբ։ 1970 թվականին Կուբիլյասն առաջին անգամ մասնակցել է աշխարհի առաջնությանը, որտեղ մասնակցել է չորս հանդիպման և խփել է հինգ գոլ, ինչը նրան թույլ է տվել դառնալ առաջնության երրորդ ռմբարկու և մրցաշարի լավագույն երիտասարդ խաղացող։ 1975 թվականին Կուբիլյասը մասնակցել է իր հավաքականի համար հաղթական Ամերիկայի գավաթին։ 1978 թվականին Կուբիլյասը երկրորդ անգամ է մասնակցել աշխարհի առաջնությանը, որտեղ անցկացրել է վեց հանդիպում և կրկին խփել է հինգ գոլ։ 1982 թվականին Կուբիլյասը մեկնել է իր երրորդ և վերջին աշխարհի առաջնությանը, որտեղ նա մասնակցել է իր հավաքականի բոլոր երեք հանդիպումներին, սակայն չի կարողացել աչքի ընկնել խփած գոլերով, ընդ որում 1982 թվականի հունիսի 22-ին Լեհաստանի հավաքականի հետ խաղը, որտեղ պերուացիները պարտվել են 1:5 հաշվով, Կուբիլյասի համար եղել է վերջին խաղը հավաքականի կազմում։ Հավաքականի կազմում Թեոֆիլո Կուբիլյասը ունեցել է 81 պաշտոնական հանդիպում, որոնցում խփել է 26 գոլ։ Կուբիլյասը մասնակցել է նաև 36 ոչ պաշտոնական խաղերի, որոնցում խփել է 19 գոլ։

 
**Ընդամենը։ 81 խաղ / 26 գոլ։ 32 հաղթանակ, 19 ոչ-ոքի, 30 պարտություն:**

## Ձեռքբերումներ
 
### Թիմային
; Պերուի հավաքական
* Ամերիկայի Գավաթի Հաղթող։ 1975
 
; «Ալիանսա Լիմա»
* Պերուի Չեմպիոն (2)։ 1977, 1978
* Պերուի առաջնության արծաթե մեդալակիր։ 1971
* Պերուի առաջնության բրոնզե մեդալակիր (3)։ 1966, 1967, 1968
 
; «Պորտու»
* Պորտուգալիայի առաջնության արծաթե մեդալակիր։ 1975
* Պորտուգալիայի առաջնության բրոնզե մեդալակիր։ 1977
* Պորտուգալիայի Գավաթակիր։ 1977
 
### Անձնական
* Տարվա ֆուտբոլիստ Հարավային Ամերիկայում։ 1972
* Ամերիկայի գավաթի լավագույն ֆուտբոլիստ։ 1975
* Հարավային Ամերիկայի լավագույն ֆուտբոլիստի կոչման հավակնորդ (4)։ 1971, 1975, 1977, 1978
* Աշխարհի առաջնության լավագույն երիտասարդ ֆուտբոլիստ 1970
* Քսաներորդ դարի լավագույն ֆուտբոլիստ ըստ ՊՍՀՖՖ-ի
* 48-րդ տեղը 20-րդ դարի լավագույն ֆուտբոլիստների ցուցակում ըստ ՊՍՀՖՖ-ի
*Հարավային Ամերիկայի 20-րդ դարի լավագույն ֆուտբոլիստների ցուցակում 17-րդ տեղն ըստ ՊՍՀՖՖ-ի
*Լիբերտադորեսի գավաթի լավագույն ռմբարկու։ 1972 (6 գոլ)
*Պերուի առաջնության լավագույն ռմբարկուն (2)։ 1966 (19 գոլ), 1970 (22 գոլ)
*Պերուի հավաքականի լավագույն ռմբարկուն։ 26 գոլ
*Պերուի առաջնության բոլոր ժամանակների լավագույն ռմբարկուների ցուցակում 8-րդն է։ 152 գոլ
*Ընդգրկված է «ՖԻՖԱ 100»-ի ցանկում

## Ծանոթագրություններ

 
## Արտաքին հղումներ
* 
* Ֆուտբոլիստի էջը «''worldfootball.net''» կայքում
* Պերուի հավաքականի հանդիպումների վիճակագրությունը «''rsssf.com''» կայքում
* 
* Կուբիլյասի պաշտոնական կայքը
* Կենսագրություն
* Պերույի լավագույն ֆուտբոլիստ
* հոդված «''planetworldcup.com''»-ում
 

Կատեգորիա:Բազելի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պերուի հավաքականի ֆուտբոլիստներ
Կատեգորիա:Պերուացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՖԻՖԱ 100
Կատեգորիա:Ֆուտբոլային մարզիչներ